Denne artikkelen omhandler kommunen.  For distriktet, se Midt-Telemark (distrikt).

Kommunevåpen for Midt-Telemark kommune; motivet med gullfelene er basert på Bøs kommunevåpen, mens den blå fargen brukes i Sauherads og Nomes våpner
**Midt-Telemark** er en kommune i Telemark fylke som består av bygdene og de tidligere kommunene Bø og Sauherad. Midt-Telemark kommune ligger i det større distriktet Midt-Telemark som også omfatter Nome kommune. Midt-Telemark kommune og Nome kommune samarbeider gjennom regionrådet Midt-Telemarkrådet. Midt-Telemark kommune har administrasjonssenter i Bø. Kommunen har i overkant av 10 000 innbyggere.

Kommunene Bø og Sauherad ble slått sammen i 2020, og tok distriktsnavnet Midt-Telemark som kommunenavn utfra et ønske om at resten av distriktet, Nome, senere skal bli del av kommunen. En sammenslåing av Bø, Sauherad og Nome var anbefalt av fylkesmannen.

Historie
--------

I forbindelse med kommunereformen av 2014 anbefalte fylkesmannen i Telemark at kommunene Bø, Sauherad og Nome slo seg sammen til én stor regionkommune. De tre kommunene er sammenfallende med regionen Midt-Telemark, et av Telemarks tradisjonelle distrikter, og samarbeider allerede gjennom regionrådet Midt-Telemarkrådet. Kommunene startet deretter en utredningsprosess med sikte på sammenslåing. I folkeavstemning om kommunesammenslåingen stemte 52 % i Bø mot og 47 % for; 55,6 % i Nome stemte mot og 43,3 % for. Sauherad kommune gjennomførte en opinionsundersøkelse som viste et flertall på 60 % for sammenslåing. I etterkant av folkeavstemningen trakk Nome kommune seg fra samtalene om sammenslåing, mens Bø og Sauherad valgte å fortsette samtalene. 16. juni 2016 vedtok kommunestyrene i Bø og Sauherad å slå sammen kommunene, etter et enstemmig vedtak i Sauherad og en delt avstemning i Bø.

Lunde, den ene av de to kommunene som ble slått sammen til Nome i 1964, var frem til 1867 en del av Bø kommune.

Geografi
--------

Midt-Telemark kommune består av to bygder og tidligere kommuner, Bø og Sauherad. Disse består av en blanding av tettstedsbebyggelse, gårdsbebyggelse, landsbruksarealer og naturområder, herunder skog og fjell. Det viktigste tettstedet er Bø sentrum, som er kommunesenteret. Bygdene Bø og Sauherad omfatter begge en rekke grender.

Midt-Telemark kommune grenser til kommunene Kviteseid og Seljord i vest, Notodden i nord, Kongsberg i øst, og Skien og Nome i sør.

Navn
----

20. august 2017 vedtok kommunestyrene i Bø og Sauherad i et felles møte at den sammenslåtte kommunen vil ha navnet Midt-Telemark kommune. Navnet er hentet fra den større regionen Midt-Telemark, som er et av Telemarks tradisjonelle distrikter. Den nye kommunen omfatter kun en del av det tradisjonelle distriktet; kommunen som står utenfor er Nome, som er Midt-Telemarks største i både areal og folketall. Politikerne i Bø og Sauherad ga uttrykk for at de valgte navnet utfra et håp at Nome vil bli en del av kommunen en gang i fremtiden. Midt-Telemark hadde også vært arbeidstittelen på den fremtidige kommunen mens også Nome deltok i utredningsprosessen.

Kommunevåpen
------------

20. august 2017 vedtok kommunestyrene i Bø og Sauherad i et felles møte at den sammenslåtte kommunens våpen vil være tre gullfeler på blå bakgrunn. Gullfelene er hentet fra Bøs våpen som har tre gullfeler på rød bakgrunn; motivet viser til Bøs rike kulturtradisjoner innen blant annet norsk folkemusikk og felebygging. Både Sauherads og Nomes kommunevåpen har blå som eneste «farge» (i kombinasjon med hhv. «metallene» gull og sølv).

Politikk
--------

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 29,5 | −1,4 | 1 397 | −63 | 9 |  | 2 |
| Arbeiderpartiet | 15,5 | −5,7 | 731 | −273 | 4 | −2 | 2 |
| Fremskrittspartiet | 12,6 | +3,6 | 595 | +168 | 4 | +1 | 1 |
| Høyre | 12,1 | +1,8 | 570 | +83 | 4 | +1 | 1 |
| Venstre | 8,2 | +2,5 | 386 | +116 | 2 |  |  |
| Miljøpartiet De Grønne | 7,5 | −1,7 | 355 | −80 | 2 | −1 |  |
| Sosialistisk Venstreparti | 5,9 | +1,5 | 279 | +71 | 2 | +1 | 1 |
| Kristelig Folkeparti | 4,8 | −0,1 | 225 | −6 | 1 |  |  |
| Rødt | 4,1 | −0,3 | 192 | −17 | 1 |  |  |
| Valgdeltakelse/Total | 57,7 % | 4 814 | 29 | 7 |
| **Ordfører:** Siri Blichfeldt Dyrland (Sp) | **Varaordfører:** Bjørn Magne Langkås (Frp) |
| Merknader: Kilde:  |

### Kommunestyrevalget 2019

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 30,9 | +16,3 | 1 460 | +822 | 9 |  | 2 |
| Arbeiderpartiet | 21,2 | −5,6 | 1 004 | −175 | 6 | −10 | 1 |
| Høyre | 10,3 | +0,3 | 487 | +47 | 3 | -2 | 1 |
| Miljøpartiet De Grønne | 9,2 | +0,8 | 435 | +68 | 3 | -1 | 1 |
| Fremskrittspartiet | 9,0 | +1,0 | 427 | +73 | 3 | −2 | 1 |
| Venstre | 5,7 | −13,8 | 270 | −586 | 2 | −7 | 1 |
| Kristelig Folkeparti | 4,9 | −3,9 | 231 | −157 | 1 | −4 |  |
| Rødt | 4,4 | +4,4 | 209 | +209 | 1 | +1 |  |
| Sosialistisk Venstreparti | 4,4 | +0,5 | 208 | +36 | 1 |  |  |
| Valgdeltakelse/Total | 58,9 % | 4 775 | 29 | 7 |
| **Ordfører:** Siri Blichfeldt Dyrland (Sp) | **Varaordfører:** Ingebjørg Nordbø (MDG) |
| Merknader: Kilde: valgresultat.no og [ Midt-Telemark kommune] |

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «Høyeste fjelltopp i hver kommune». Kartverket. Besøkt 27. juni 2017.
4. 1 2  «Nye Midt-Telemark». Arkivert fra originalen (PDF) 8. september 2017. Besøkt 8. september 2017.
5. ↑  «Fylkesmannen anbefaler sammenslåing av Nome, Bø og Sauherad». Arkivert fra originalen 12. januar 2020. Besøkt 12. januar 2020.
6. ↑  «Fylkesmannen anbefaler sammenslåing av Nome, Bø og Sauherad». Arkivert fra originalen 8. september 2017. Besøkt 8. september 2017.
7. ↑  «Midt-Telemarkrådet - Midt-Telemarkrådet». *Midt-Telemarkrådet* **(norsk)**. Arkivert fra originalen 8. september 2017. Besøkt 8. september 2017.
8. ↑  NRK. «Ingen ny kommune i Midt-Telemark». *NRK* **(norsk)**. Besøkt 8. september 2017.
9. ↑  NRK. «Bø og Sauherad vil slå seg sammen». *NRK* **(norsk)**. Besøkt 8. september 2017.
10. ↑  Lunde – tidligere kommune, *Store norske leksikon*
11. 1 2  «Telemarksavisa - Namnet blei Midt-Telemark». *www.ta.no* **(norsk)**. Besøkt 8. september 2017.
12. ↑  valgresultat.no
13. ↑  «Møte i kommunestyret den 02.10.2023». Midt-Telemark kommune.

Eksterne lenker
---------------

* (no) Offisielt nettsted Rediger på Wikidata

* (en) Midt-Telemark – kategori av bilder, video eller lyd på Commons Rediger på Wikidata

| * v
* d
* r
Kommuner i Telemark |
| --- |
| Telemark | Bamble **·** Drangedal **·** Fyresdal **·** Hjartdal **·** Kragerø **·** Kviteseid **·** Midt-Telemark **·** Nissedal **·** Nome **·** Notodden **·** Porsgrunn **·** Seljord **·** Siljan **·** Skien **·** Tinn **·** Tokke **·** Vinje | Norges flagg |
| **Tidligere kommuner:** Brevik **·** Bø **·** Eidanger **·** Gjerpen **·** Gransherad **·** Heddal **·** Holla **·** Hovin **·** Langesund **·** Lunde **·** Lårdal **·** Mo **·** Rauland **·** Sannidal **·** Sauherad **·** Skåtøy **·** Solum **·** Stathelle |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister
 |